**Сабақтың тақырыбы:** А-ә, о-ө, ұ-ү, ы-і дыбыстары мен әріптерін салыстыру

 **Сабақтың мақсаты:** Жұп дауысты дыбыстарды ажырату, сауатты жазуға дағдыландыру, ауызша және жазбаша байланыстырып сөйлеуге үйрету. Ойлау, есте сақтау қабілеттерін арттыру, сөйлеу тілін, сөздік қорын дамыту. Үлкенді сыйлауға, құрметтеуге тәрбиелеу, қошаған ортамен, туыстарымен қарым-қатынасын қалыптастыру, отбасын бағалай білуге баулу

 7.12.2015-12.12.2015 аралығында бастауыш сыныптар аралығында әдістемелік апталық өтті. Апталықта әр бастауыш сынып ашық сабақ жүргізді. 11.12.2015 күні 1 «А» сыныбында сауат ашу пәнінен «А-ә, о-ө, ұ-ү, ы-і дыбыстары мен әріптерін салыстыру» тақырыбында ашық сабақ өтті. Ашық сабаққа барлық оқушы белсене қатысып, өз білгендерін айтып отырды. Сабақ танымдық түрде жүргізілді. Психологиялық дайындық ретінде «Ұйқасын тап» ойыны өткізіп, балалардың сабаққа дайындығы анықталды. Осы ойын арқылы суретте бейнеленген заттарды анықтай отырып, отбасы мүшелері мен туыстық атауларды анықтады. Бұл сөздердеді анықтап, қандай дыбыстан басталатынын тауып, жұп дауысты дыбыстарды анықтап алды. Жаңа тақырыпты меңгерте отыра жұп дауысты дыбыстардың жуан немесе жіңішке екенін атап өтті. Оқулықпен жұмыс жасалып, оқушылар жаңа сөздердің мағынасын ашты, тізбектеп оқып өтті. Дәптермен жұмыс ретінде таратпалы суреттердегі заттардың атауына тиісті жұп дауысты дыбыстарды тауып, жазып отырды. Сергіту сәті ретінде интерактивті тақтада «Отбасы мүшелерін» атау арқылы денелерін сергітті. Қорытынды ретінде «Отан – отбасынан басталады» деген мақалды пайлаланып, туған жерге, елге деген сүйіспеншілігін оятты. Әр топқа тапсырмалар беріліп, постер қорғалды. Жалпы сабақ қызықты, танымды, әрі жүйелі түрде өтті. Оқушылар жаңа тақырыпты меңгере отырып, жаңа сөздер құрап үйренді.